Цзилинь қаласының тұрғыны саябақта 4 америкалық азаматты пышақтап тастады
DATE: 16:10, 11 Маусым 2024 | GMT +5
TITLE: Цзилинь қаласының тұрғыны саябақта 4 америкалық азаматты пышақтап тастады
URL: https://kaz.inform.kz/news/tszilin-kalasinin-turgini-sayabakta-4-amerikalik-azamatti-pishaktap-tastadi-f9cd27/
META: DATE: 16:10, 11 Маусым 2024 | GMT +5
TOTAL WORDS: 72
AUTHOR(S):
TEXT: Жараланған төрт адамның Айова штатындағы Корнелл колледжінің оқытушылары екені белгілі болды. Олар саябақтағы ғибадатханаға барған. Сол кезде төртеуіне пышақ ұстаған қытайлық азамат шабуыл жасаған. Әзірге оның қандай мақсатпен қылмыстық іске барғаны белгісіз. Шабуылдан кейін X әлеуметтік платформасында бірнеше адамның жарақат алып, қансырап, жерде жатқан видеосы тарады. Дегенмен, қытайлық әлеуметтік желілерде тиісті фотосуреттерді табу мүмкін емес. Қытай билігі де бұл оқиғаға қатысты мәлімдеме жасаған жоқ. Жергілікті БАҚ-та да аталған оқиғаға қатысты ақпараттар жарияланбады
